	Europa-Parlamentet
2024-2029
	[image: ]



<Commission>{AFET}Udenrigsudvalget</Commission>

<RefProc>2025/2083</RefProc><RefTypeProc>(INI)</RefTypeProc>
<Date>{02/05/2025}2.5.2025</Date>
<TitreType>UDKAST TIL BETÆNKNING</TitreType>
<Titre>om EU's politiske strategi for Latinamerika</Titre>
<DocRef>(2025/2083(INI))</DocRef>
<Commission>{AFET}Udenrigsudvalget</Commission>
Ordfører: <Depute>Davor Ivo Stier</Depute>

PR_INI
INDHOLD
Side
FORSLAG TIL EUROPA-PARLAMENTETS BESLUTNING	3
BEGRUNDELSE	8
BILAG: ENHEDER ELLER PERSONER, SOM ORDFØREREN HAR MODTAGET INPUT FRA	9


[bookmark: _Toc256000003]
FORSLAG TIL EUROPA-PARLAMENTETS BESLUTNING
om EU's politiske strategi for Latinamerika
(2025/2083(INI))
Europa-Parlamentet,
–	der henviser til traktaten om Den Europæiske Union, særlig afsnit V om Unionens optræden udadtil,
–	der henviser til sin beslutning af 2. april 2025 om gennemførelsen af den fælles udenrigs- og sikkerhedspolitik – årlig betænkning 2024[footnoteRef:2], [2:  Vedtagne tekster, P10_TA(2025)0057.] 

–	der henviser til sine beslutninger om Venezuela, navnlig beslutningen af 21. januar 2025 om situationen i Venezuela efter den uretmæssige overtagelse af præsidentembedet den 10. januar 2025[footnoteRef:3] og beslutningen af 19. september 2024 om situationen i Venezuela[footnoteRef:4], om Cuba, navnlig beslutningen af 12. juli 2023 om status over aftalen om politisk dialog og samarbejde mellem EU og Cuba i lyset af den højtstående repræsentants nylige besøg på øen[footnoteRef:5] og beslutningen af 19. september 2024 om sagen om José Daniel Ferrer García i Cuba[footnoteRef:6], og om Nicaragua, navnlig beslutningen af 13. februar 2025 om Ortega-Murillo-regimets undertrykkelse i Nicaragua rettet mod menneskerettighedsforkæmpere, politiske modstandere og religiøse samfund i særdeleshed[footnoteRef:7], [3:  EUT C, C/2025/2148, 23.4.2025, ELI: http://data.europa.eu/eli/C/2025/2148/oj.]  [4:  EUT C, C/2024/7215, 10.12.2024, ELI: http://data.europa.eu/eli/C/2024/7215/oj.]  [5:  EUT C, C/2024/4001, 17.7.2024, ELI: http://data.europa.eu/eli/C/2024/4001/oj.]  [6:  EUT C, C/2024/7213, 10.12.2024, ELI: http://data.europa.eu/eli/C/2024/7213/oj.]  [7:  EUT C, C/2025/2249, 29.4.2025, ELI: http://data.europa.eu/eli/C/2025/2249/oj.] 

–	der henviser til den fælles meddelelse af 7. juni 2023 fra Kommissionen og Unionens højtstående repræsentant for udenrigsanliggender og sikkerhedspolitik med titlen "En ny dagsorden for forbindelserne mellem EU og Latinamerika og Caribien" (JOIN(2023)0017),
–	der henviser til den fælles meddelelse af 1. december 2021 fra Kommissionen og Unionens højtstående repræsentant for udenrigsanliggender og sikkerhedspolitik med titlen "Global Gateway" (JOIN(2021)0030),
–	der henviser til FN's Generalforsamlings resolution ES-11/1 af 2. marts 2022 om aggressionen mod Ukraine,
–	der henviser til FN's rammekonvention om klimaændringer (UNFCCC) og til Parisaftalen, som blev vedtaget på den 21. partskonference under UNFCCC den 12. december 2015,
–	der henviser til erklæringen fra topmødet mellem EU og Sammenslutningen af Latinamerikanske og Caribiske Stater (CELAC) i Bruxelles den 17.-18. juli 2023,
–	der henviser til udtalelse fra Udviklingsudvalget,
–	der henviser til forretningsordenens artikel 55,
–	der henviser til betænkning fra Udenrigsudvalget (A10-0000/2025),
A.	der henviser til, at EU og landene i Latinamerika og Caribien har historiske, kulturelle og økonomiske forbindelser, der går langt tilbage i tiden, og at de danner en naturlig alliance baseret på demokrati, menneskerettigheder og multilateralt samarbejde;
B.	der henviser til, at samarbejdet mellem de to regioner styrkes yderligere gennem stærke bilaterale forbindelser og tætte samspil med subregionale enheder såsom Mercosur, Det Andinske Fællesskab, Caricom/Cariforum og Stillehavsalliancen;
C.	der henviser til, at EU og landene i Latinamerika og Caribien tilsammen tegner sig for en tredjedel af den samlede befolkning i FN's medlemsstater og repræsenterer omkring 21 % af verdens bruttonationalprodukt;
D.	der henviser til, at den multilaterale regelbaserede orden, som har dannet grundlag for fred og velstand i de seneste 80 år, i stigende grad udfordres af autokratier rundt om i verden;
E.	der henviser til, at Ruslands militære aggression mod Ukraine udgør en åbenlys overtrædelse af folkeretten og truer den globale sikkerhed, hvilket kræver en samordnet holdning fra demokratiske partnere, herunder i Latinamerika og Caribien;
F.	der henviser til, at eksterne aktører, navnlig Kina, Rusland og Iran, har intensiveret deres aktiviteter i Latinamerika og Caribien, idet Beijing har øget investeringerne i infrastruktur, Moskva har styrket sin diplomatiske og sikkerhedsmæssige tilstedeværelse, og Teheran har øget efterretningsaktiviteterne i regionen;
G.	der henviser til, at de foranstaltninger, som den amerikanske regering under Trump har truffet, er i gang med at omforme den globale geopolitiske dynamik og udgør både udfordringer for det strategiske partnerskab mellem EU og Latinamerika og Caribien og muligheder for at modernisere det i 2025;
H.	der henviser til, at topmødet mellem EU og CELAC i Colombia i november 2025 vil være en vigtig mulighed for at bekræfte EU's engagement i Latinamerika og Caribien og vise, at EU er en pålidelig partner;
Den geopolitiske betydning af den politiske dialog mellem EU og Latinamerika og Caribien
1.	anerkender de dybe historiske, kulturelle og økonomiske bånd mellem EU og Latinamerika og Caribien, som ikke blot udgør grundlaget for en naturlig alliance, men også grundlaget for et stærkt og vedvarende selvvalgt partnerskab;
2.	bemærker, at EU's engagement i regionen ikke har været optimalt i de seneste årtier, hvilket har skabt et tomrum, der har givet mulighed for øget indflydelse fra Kinas, Ruslands og Irans side;
3.	anerkender det presserende behov for at forny og udvikle forbindelserne mellem EU og Latinamerika og Caribien som reaktion på de fremvoksende geopolitiske forandringer, klimaændringer, teknologiske fremskridt og den voksende ulighed;
4.	opfordrer EU og dets medlemsstater til at intensivere den diplomatiske indsats i regionen for at fremme øget konvergens mellem EU og Latinamerika og Caribien om afgørende udenrigspolitiske spørgsmål, herunder en stærkere holdning til Ruslands angrebskrig mod Ukraine;
5.	opfordrer til et dybere samarbejde mellem EU og Latinamerika og Caribien i internationale fora for at fremme og forsvare den multilaterale verdensorden, folkeretten og respekten for demokrati og menneskerettigheder;
6.	er bekymret over de demokratiske tilbageskridt, der har fundet sted i Latinamerika og Caribien siden 2019, og fordømmer regimerne i Nicaragua, Cuba og Venezuela, som er blandt verdens mest autoritære styrer; minder om, at regimet i Nicaragua opretholder stærke forbindelser til andre autokratier såsom Iran, Venezuela og Cuba; fordømmer de systematiske krænkelser af menneskerettighederne, som er blevet begået af det cubanske regime; fordømmer på det kraftigste og forkaster kategorisk den valgsvindel, som regimet i Venezuela har iscenesat, og kræver, at Maduros regering indstiller sin undertrykkelsespolitik og sine angreb på civilsamfundet og oppositionen;
Økonomisk samarbejde
7.	glæder sig over det stærke økonomiske og handelsmæssige partnerskab mellem EU og Latinamerika og Caribien, som er baseret på fælles interesser i at fremme bæredygtig vækst, styrke den økonomiske modstandsdygtighed og mindske overdreven afhængighed gennem diversificerede handelsforbindelser;
8.	fremhæver, at EU er den største investor i regionen Latinamerika og Caribien og dennes tredjestørste handelspartner;
9.	anerkender det tætte netværk af aftaler mellem de to regioner og fremhæver den grundlæggende geopolitiske betydning af at få vedtaget nye og mere ambitiøse aftaler og partnerskaber;
10.	glæder sig over undertegnelsen af den avancerede rammeaftale mellem EU og Chile og opfordrer til en hurtig og fuldstændig ratificering af aftalen; glæder sig over afslutningen af forhandlingerne om partnerskabsaftalen mellem EU og Mercosur og den globale aftale mellem EU og Mexico og opfordrer til, at de hurtigt undertegnes og ratificeres;
Samarbejdet mellem EU og Latinamerika og Caribien på baggrund af Global Gateway-initiativet
11.	fremhæver, at EU er den førende bidragyder til udviklingssamarbejdet i Latinamerika og Caribien, og opfordrer EU og dets medlemsstater til at udnytte store initiativer såsom Global Gateway til at øge investeringerne i Latinamerika og Caribien og sikre, at EU fortsat vil være en stærk og konkurrencedygtig partner for landene i Latinamerika og Caribien i betragtning af den voksende kinesiske tilstedeværelse i regionen;
Samarbejde om sikkerhed
12.	er bekymret over stigningen i organiseret kriminalitet og narkotikahandel i Latinamerika og Caribien og de hidtil usete mængder ulovlig narkotika, der smugles til EU fra regionen; fremhæver behovet for at øge det multilaterale samarbejde om bekæmpelse af disse trusler gennem initiativer såsom EU-LAC-partnerskabet om retlige anliggender og sikkerhed og EL PAcCTO 2.0;
13.	fremhæver betydningen af det strategiske engagement mellem EU-medlemsstaternes indenrigs- og/eller sikkerhedsministre og ministrene med ansvar for sikkerhedsspørgsmål i medlemsstaterne i Den Latinamerikanske Komité for Intern Sikkerhed og af at styrke det operationelle retshåndhævelsessamarbejde mellem EU og Latinamerika og Caribien;
14.	glæder sig over bestræbelserne på at styrke det regionale sikkerhedssamarbejde gennem udvidelsen af Den Latinamerikanske Komité for Intern Sikkerhed og oprettelsen af AMERIPOL som et formaliseret retshåndhævelsesorgan, der letter grænseoverskridende koordinering;
15.	understreger, at det er nødvendigt at tackle de grundlæggende årsager til organiseret kriminalitet, herunder korruption, svag regeringsførelse og social ulighed, og slår til lyd for en tilgang, der kombinerer retshåndhævelse med langsigtede socialpolitikker;
Demokrati, menneskerettigheder og retsstatsprincippet
16.	glæder sig over det fortsatte samarbejde mellem EU og Latinamerika og Caribien om at værne om demokrati, menneskerettigheder og god regeringsførelse, hvor EU's valgobservationsmissioner spiller en central rolle med hensyn til at støtte retfærdige valg og sikre gennemsigtighed;
Parlamentarisk samarbejde
17.	glæder sig over uddybningen af det parlamentariske samarbejde mellem EU og Latinamerika og Caribien, navnlig gennem Den Euro-Latinamerikanske Parlamentariske Forsamling, som fremmer dialogen om centrale spørgsmål såsom handel, sikkerhed og bæredygtig udvikling;
18.	påpeger den afgørende rolle, som parlamentarisk diplomati spiller med hensyn til at styrke de biregionale forbindelser ved at fremme en direkte dialog med nationale og regionale parlamenter;
Henstillinger med henblik på topmødet mellem EU og CELAC i november 2025
19.	glæder sig over mødet mellem EU og CELAC i 2023 og gennemførelsen af initiativer inden for rammerne af EU-CELAC-køreplanen 2023-2025; fremhæver i den forbindelse behovet for at vedtage en ny og ambitiøs køreplan på topmødet i 2025, som yderligere forstærker partnerskabet og tager højde for bedste praksis;
20.	opfordrer parterne til at bekræfte deres fælles engagement i multilateralisme og fred på topmødet i november 2025;
21.	opfordrer parterne til på det kraftigste at fordømme Ruslands igangværende angrebskrig, navnlig alle dets alvorlige krænkelser af folkeretten og den humanitære folkeret;
22.	mener, at det er vigtigt, at EU og Latinamerika og Caribien er enige om i fællesskab at fremme globale grønne initiativer såsom forhandlingerne om en international traktat for at forebygge plastforurening;
23.	tilskynder til et fortsat stærkt samarbejde om digitale spørgsmål gennem den digitale alliance mellem EU og Latinamerika og Caribien med henblik på at fremme en menneskecentreret digital omstilling i begge regioner;
24.	gentager sin opfordring til en væsentlig udvidelse af det biregionale samarbejde i kampen mod organiseret kriminalitet og ulovlig narkotikahandel;
°
°	°
25.	pålægger sin formand at sende denne beslutning til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik.

[bookmark: _Toc256000004]BEGRUNDELSE
Som ordfører for dette vigtige initiativ glæder det mig at kunne fremlægge en betænkning, der afspejler en fornyet og strategisk vision for Den Europæiske Unions partnerskab med Latinamerika og Caribien. Denne betænkning kommer i en tid med gennemgribende geopolitiske forandringer, hvor vores fælles demokratiske værdier, vores engagement i multilateralisme og respekten for folkeretten i stigende grad udfordres af fremkomsten af autokratiske regimer og global ustabilitet.
Den Europæiske Union og Latinamerika og Caribien er naturlige allierede. Vi er bundet sammen af dybe historiske, kulturelle og økonomiske bånd og – hvad der er endnu vigtigere – af vores fælles engagement i demokrati, menneskerettigheder og regelbaseret internationalt samarbejde. På trods af dette grundlag har EU's engagement i regionen imidlertid været utilstrækkeligt i de seneste årtier, hvilket har skabt mulighed for, at andre globale aktører – navnlig Kina, Rusland og Iran – har kunnet øge deres indflydelse.
I denne betænkning opfordres der derfor til et beslutsomt og proaktivt engagement. EU opfordres indtrængende til at intensivere den diplomatiske indsats, fremme økonomiske partnerskaber og uddybe samarbejdet om sikkerhed, retfærdighed og digital omstilling. I betænkningen fremhæves betydningen af Global Gateway-initiativet også for at øge investeringerne og styrke EU's tilstedeværelse som en konkurrencedygtig og pålidelig partner i regionen. I den forbindelse er indgåelsen og ratificeringen af aftalen mellem EU og Mercosur af afgørende geopolitisk og økonomisk betydning med hensyn til at få pustet nyt liv i de biregionale forbindelser.
Vi understreger, at det er nødvendigt at stå sammen om centrale udenrigspolitiske spørgsmål, navnlig om at forsvare den internationale regelbaserede orden. Dette omfatter en tydelig og samordnet holdning som reaktion på Ruslands angrebskrig mod Ukraine, og også når det kommer til at fordømme autoritære regimers handlinger i Nicaragua, Cuba og Venezuela.
Samtidig fremhæver vi den afgørende rolle, som parlamentarisk diplomati spiller, og vi ser frem til topmødet mellem EU og CELAC i november 2025 som en afgørende mulighed for at bekræfte vores engagement i et moderne, værdidrevet partnerskab, der skaber resultater for begge regioner.
Kort sagt afspejler denne betænkning en opfordring til handling: til at gå fra ord til handling og sikre, at forbindelserne mellem EU og Latinamerika og Caribien bliver et ægte ambitiøst og afbalanceret selvvalgt partnerskab baseret på fælles principper.

<FootprintIntro>I henhold til artikel 8 i bilag I til forretningsordenen erklærer ordføreren at have modtaget input fra følgende enheder eller personer som led i udarbejdelsen af udkastet til betænkning:</FootprintIntro>
	Enhed og/eller person

	EU-LAC group



Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

